S-1178/2008

Ár 2008, föstudaginn 19. desember, er á dómþingi Héraðsdóms Reykjavíkur sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1178/2008: Ákæruvaldið gegn G-kk-þgf G-kk-þgf A-kk-þgf, sem tekið var til dóms í þinghaldi þann 18. sama mánaðar.

Mál þetta er höfðað með ákærum útgefnum af Lögreglustjóranum á höfuðborgarsvæðinu, annars vegar 9. september 2008 og hinsvegar 9. desember 2008, á hendur ákærða, G-kk-þgf G-kk-þgf A-kk-þgf, kt. 000000-0000, Birtingarkvísl 8, Reykjavík, fyrir eftirgreind brot:

Ákæra útgefin 9. september 2008:

„fyrir eftirtalin umferðar- og fíkniefnalagabrot framin á árunum 2007- 2008.

I. (007-2007-97249)

Fyrir umferðar-og fíkniefnalagabrot, með því að hafa ekið bifreiðinni SI-377, aðfaranótt sunnudagsins 16. desember 2007, óhæfur um að stjórna henni örugglega vegna áhrifa ávana og fíkniefna, norður Laugaveg, við Bankastræti í Reykjavík, uns lögregla stöðvaði aksturinn á Laugavegi og með því að hafa umrætt sinn haft í vörslum sínum 1,32 g af amfetamíni, sem lögregla fann við leit á ákærða.

Þetta telst varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. gr. laga um ávana og fíkniefni nr. 65/1974, sbr. lög nr. nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. augl. 232/2001.

II. (007-2007-100025)

Fyrir fíkniefnalagabrot, með því að hafa að kvöldi laugardagsins 29. desember 2007, í bifreiðinni NX-924, er bifreiðin var stöðvuð í Rauðagerði í Reykjavík, haft í vörslum sínum 1,14 g af amfetamíni, sem ákærði framvísaði til lögreglu.

Þetta telst varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. augl. 232/2001.

III. (007-2008-19606)

Fyrir umferðarlagabrot, með því að hafa ekið bifreiðinni SP-264, að morgni laugardagsins 15. mars 2008, sviptur ökuréttindum vestur Þórsgötu í Reykjavík, uns lögregla stöðvaði aksturinn í Þórsgötu.

Þetta telst varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákæra útgefin 9. desember 2008:

„fyrir umferðarlagabrot, með því að hafa aðfaranótt þriðjudagsins 19. ágúst 2008 ekið bifreiðinni austur Hringbar [svo] í Reykjavík að Njarðargötu sviptur ökuréttindum þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50, 1987, sbr. 1. gr. laga nr. 48,1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.“

Ákærði hefur skýlaust játað þau brot sem hann er saksóttur fyrir. Hefur hann orðið sekur um þá háttsemi sem lýst er í ákærum og réttilega er þar færð til refsiákvæða.

Ákærði er fæddur árið 1987 og á hann á að baki nokkurn sakaferil, allt aftur til ársins 2002. Hefur ákærða m.a. ítrekað gengist undir viðurlög vegna brota gegn umferðarlögum og lögum um ávana- og fíkniefni. Þann 25. ágúst 2005 gekkst ákærði undir lögreglustjórasátt vegna ölvunaraksturs og var sviptur ökurétti í 11 mánuði, en hann hafði nýlega náð 18 ára aldri þegar hann framdi brotið. Ákærði gekkst fimm sinnum undir viðurlög vegna sviptingaraksturs á árunum 2005 til 2006, síðast 23. mars 2006 er hann var dæmdur í 45 daga fangelsi fyrir slíkt brot. Þá var ákærði þann 8. nóvember 2007 dæmdur til greiðslu sektar og til að vera sviptur ökurétti í 2 ár fyrir akstur undir áhrifum fíkniefna, sviptingarakstur og brots gegn lögum um ávana- og fíkniefni. Þann 13. mars 2008 var ákærði enn dæmdur til greiðslu sektar vegna ölvunaraksturs og brots gegn lögum um ávana- og fíkniefni, en þar var um hegningarauka að ræða. Þá gekkst ákærði fjórum sinnum undir sektargerðir vegna brota á lögum um ávana- og fíkniefni og einu sinni vegna hraðaksturs á árunum 2006 til 2008. Ákærði var þann 9. júní 2006 dæmdur í tveggja mánaða fangelsi skilorðsbundið í 3 ár fyrir þjófnað og nytjastuld. Með brotum þeim sem ákærði er nú sakfelldur fyrir hefur hann rofið skilorð þess dóms. Þar sem ekki er um samkynja brot að ræða þykir rétt að láta skilorðsdóminn haldast og dæma sér í lagi refsingu fyrir þau brot sem ákærði er sakfelldur fyrir í máli þessu. Verður refsing tiltekin samkvæmt reglum 77. gr. almennra hegningarlaga. Þykir refsing ákærða hæfilega ákveðin fangelsi í 90 daga.

Dæma ber ákærða til að vera sviptur ökurétti ævilangt frá 12. mars 2010 að telja.

Dæma ber ákærða til að sæta upptöku á fíkniefnum sem lögregla lagði hald á við rannsókn málsins samkvæmt þeim ákvæðum sem greinir í ákæru.

Loks ber að dæma ákærða til að greiða 142.846 krónur í sakarkostnað, þ.m.t. þóknun skipaðs verjanda síns, B-kk-ef N-kk-ef hæstaréttarlögmanns, 62.250 krónur að meðtöldum virðisaukaskatti.

G-kk-nf M-x-x, fulltrúi lögreglustjórans á höfuðborgarsvæðinu, flutti málið fyrir hönd ákæruvalds.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, G-kk-nf G-kk-nf A-kk-nf sæti fangelsi í 90 daga og sviptingu ökuréttar ævilangt frá 12. mars 2010 að telja.

Ákærði sæti upptöku á 2,46 g af amfetamíni.

Ákærði greiði allan sakarkostnað málsins, 142.846 krónur, þ.m.t. þóknun skipaðs verjanda síns, B-kk-ef N-kk-ef hæstaréttarlögmanns, 62.250 krónur.

R-kvk-nf H-kvk-nf